|  |
| --- |
| +\*xfs\*pvs\*Akl\*cvA\*xBj\*tCi\*lrb\*ajb\*uay\*Eck\*pBk\*- +\*yqw\*ydr\*utA\*obE\*xag\*ycf\*zbF\*Bjq\*obB\*xCc\*zew\*- +\*eDs\*ors\*lyd\*lyd\*lyd\*btm\*jBC\*ynv\*lCz\*Bus\*zfE\*- +\*ftw\*ctk\*xCj\*oCg\*lst\*BCB\*abg\*qsg\*rhA\*trj\*onA\*- +\*ftA\*zFi\*ijt\*rFz\*obC\*yyx\*njC\*obB\*snq\*tAt\*uws\*- +\*xjq\*rFs\*bvE\*iCs\*aci\*qkj\*nxE\*hAw\*jAl\*tyf\*uzq\*- |

|  |
| --- |
|  |



REPUBLIKA HRVATSKA

SISAČKO-MOSLAVAČKA ŽUPANIJA

OPĆINA LIPOVLJANI

OPĆINSKO VIJEĆE

KLASA: 400-01/24-01/3

URBROJ: 2176-13-24-1

Lipovljani, 09.12.2024.

Na temelju članka 50. Zakona o proračunu (Narodne novine br. 144/21) te članka 26. Statuta Općine Lipovljani (Službeni vjesnik, br. 14/21), Općinsko vijeće Općine Lipovljani na 26.sjednici održanoj 09. prosinca 2024. godine donosi:

**ODLUKU**

**o uvođenju Riznice Općine Lipovljani**

Članak 1.

Ovom se Odlukom uvodi sustav rizničnog poslovanja na razini proračuna i proračunskog korisnika Općine Lipovljani (u daljnjem tekstu: proračunski korisnik), koji se temelji na jedinstvenom računovodstveno-informacijskom sustavu s ciljem stvaranja pretpostavki za učinkovito upravljanje ukupnim proračunskim sredstvima i obavljanju poslova preko jedinstvenog računa Riznice Općine Lipovljani (u daljnjem tekstu: Riznica).

Članak 2.

Riznica je cjelovit sustav u kojem se u skladu sa Zakonom o proračunu, ovom Odlukom i drugim propisima, obavljaju poslovi koji se odnose na pripremu izvršenje i konsolidaciju proračuna Općine Lipovljani i financijskog plana proračunskog korisnika, proračunsko računovodstvo i računovodstvo proračunskih korisnika te upravljanje platnim prometom proračuna.

Jedinstvenom aplikacijom i bazom podataka osigurava se objedinjavanje svih poslova i transakcija u informacijskom i upravljačkom smislu.

Članak 3.

Poslovanje u Riznici obavljat će se na način da se svi prihodi proračuna i proračunskog korisnika uplaćuju na jedinstveni račun Riznice i sva plaćanja izvršavaju s tog računa, a računi proračunskog korisnika se zatvaraju.

Članak 4.

Proračunski korisnik biti će integriran u jedinstveni računovodstveno-informatički sustav Riznice.

Računovodstveno-informatički sustav Riznice je sustav za ukupan proces upravljanja proračunom: pripremu proračuna, vođenje glavne knjige i svih zakonom propisanih pomoćnih knjiga Općine i njegovih proračunskih korisnika uz zadržavanje pravne osobnosti.

Članak 5.

Proračunski korisnici Općine Lipovljani su:

* Dječji vrtić Iskrica Lipovljani
* Narodna knjižnica i čitaonica Lipovljani

Članak 6.

Proračunski korisnik obvezan je i nadalje voditi svoje poslovne knjige propisane zakonima koje uređuju područje proračunskog računovodstva i iz istih predavati zakonom propisana financijska izvješća.

Članak 7.

Proračunski korisnik iz članka 5. ove Odluke obvezan je zatvoriti žiro račun na dan 31. prosinca 2024. godine, a sredstva koja se nalaze na računu obvezan je uplatiti u Proračun Općine Lipovljani.

Planirani rok uvođenja potpunog sustava Riznice je 01. siječnja 2025. godine.

Članak 8.

Ovlašćuje se općinski načelnik Općine Lipovljani za donošenje Odluke o sustavu glavne knjige Riznice te načinu vođenja jedinstvenog računa Riznice, kojom se uređuje sustav glavne knjige Riznice, prikupljanje i naplata javnih prihoda, kontrola i upravljanje javnim rashodima, funkcioniranje jedinstvenog računa Riznice i službeni dokumenti koji prate uspostavu cijelog sustava, kao i ostalih provedbenih akata u svrhu potpunog uvođenja sustava Riznice.

Članak 9.

Ova Odluka stupa na snagu osmog dana od dana objave u Službenom vjesniku.

**Predsjednik**

**Tomislav Lukšić, dipl.ing.šum.**